Luis Corvalán

Luis Alberto Corvalán Lepe (Puerto Montt, 1916ko irailaren 14a - Santiago, 2010eko uztailaren 21a) txiletar politikaria izan zen.

Txileko Alderdi Komunistako kide egin zen 1932an, eta kazetaritzan jardun zuen. 1958an, alderdiko idazkari nagusi hautatu zuten. 1973an, ­Pinochet jeneralak gidatutako estatu kolpearen ondoren, atxilotu eta kontzentrazio-esparru batera eraman zuten. 1976an, Sobietar Batasuneko disidente politiko baten truke askatu zuten. 1988an itzuli zen Txilera, militarrek agintea utzi zutenean.

 Erreferentziak 

Kategoria:Txileko politikariak
Kategoria:Txileko ateoak
Kategoria:Txileko komunistak
Kategoria:Leninen Ordenarekin sarituak